open-index/open-wikipedia-markdown huggingface dataset:
Psyllium

**Psyllium** eli **ispaghul** on jänönratamon (*Plantago ovata*) kuivatuista siemenistä valmistettua jauhetta, joka sisältää paljon liukoista kuitua.

## Käyttö
Psylliumia käytetään apuaineena gluteenittomassa leivonnassa, jossa se antaa gluteenin tapaan taikinaan sitkoa. Psyllium on hajutonta, eikä sen käyttö muuta leivonnaisten makua.

Psylliumin ja sokerin seosta käytetään ummetuksen hoitoon. Psylliumin ummetusta vähentävä vaikutus perustuu siihen, että sen sisältämä kuitu sitoo itseensä vettä, jolloin ulosteen massa kasvaa ja se poistuu suolesta nopeammin. 

Psylliumia on käytetty lisäksi hevosten hiekkaähkyn hoidossa, mutta sen tehosta ei ole laajaa yksimielisyyttä. 

## Terveysvaikutukset

Kansainvälisen tutkimusryhmän vuonna 2000 julkaiseman satunnaistetun ja kontrolloidun kliinisen tutkimuksen mukaan psylliumin pitkäaikaiskäyttö ummetuksessa käytettävällä annoksella (3–5 grammaa päivässä) lisäsi syöpäriskiä kasvattavan paksusuolen adenooman uusiutumista keskimäärin 67 prosenttia. Uusimisia havaittiin erityisesti niillä koehenkilöillä, joiden kalsiumin saanti oli jo lähtötilanteessa muita suurempi. 

Psylliumin on kuvattu myös aiheuttaneen allergisia reaktioita henkilöille, jotka altistuvat sille runsaasti työssään.

## Lähteet

## Aiheesta muualla
*Onki: Jänönratamo (''Plantago ovata'')
*Ummetus.com: Ummetus, Vinkkejä ummetuksen hoitoon
Värireseda

**Värireseda** (*Reseda luteola*) on Välimeren ympäristöstä kotoisin oleva kaksivuotinen ruoho, joka kuuluu resedojen sukuun ja resedakasvien heimoon. Entisaikoina se oli tärkeä värikasvi, josta saatiin kirkkaankeltaista väriainetta luteoliinia.

## Ulkonäkö ja koko

Värireseda on pysty ja haaraton ruoho, joka kasvaa 40–100 senttimetriä korkeaksi. Sillä on 5–10 senttimetrin pituiset suikeat lehdet, joissa on ehyt laita ja kiiltävä pinta. Se kasvattaa ensimmäisenä elinvuotenaan vain juuren ja tyvilehdet ja saavuttaa täyden mittansa vasta seuraavana kesänä. Sitä voidaan kasvattaa myös yksivuotisena, jos siemenet kylvetään maahan riittävän aikaisin keväällä.

Värireseda kukkii heinä–elokuussa. Kellertävänvihreät kukat sijaitsevat pitkissä latvatähkissä, jotka kääntyvät aina kohti aurinkoa. Kukissa on neljä verholehteä ja terälehteä sekä paljon heteitä. Hedelmä on leveä, litteä ja kolmilohkoinen kota, joka kätkee sisälleen pyöreitä, sileitä ja kiiltävänmustia siemeniä. Kota avautuu kärjestä, minkä jälkeen tuuli levittää siemenet kasvin ympäristöön.

Muita Suomen luonnossa osittain satunnaisesti esiintyviä resedojen suvun kasveja ovat tuoksureseda (*Reseda odorata*), valkoreseda (*Reseda alba*) ja keltareseda (*Reseda lutea*).

## Levinneisyys
Värireseda on lauhkean vyöhykkeen kasvi, joka on lähtöisin Välimeren altaan itäosista ja Makaronesiasta. Sieltä se on levinnyt ihmisen avustuksella muualle Eurooppaan, Länsi-Aasiaan ja Pohjois-Amerikkaan.

## Elinympäristö
Värireseda menestyy kuivassa, hiekkaisessa maassa ja korkeilla, mäkisillä paikoilla lähes 3 kilometrin korkeudelle asti. Kalkinsuosijana se viihtyy maaperässä, jossa on paljon ooliittia ja liitukiveä. Tyypillisiä elinympäristöjä ovat joutomaat, tiensyrjät, pellot, ratapihat ja vanhat painolastipaikat.

## Käyttö
Väriresedan tieteellinen nimi on johdettu latinan kielen sanoista *resedo* (’minä rauhoitan’) ja *lutea* (’keltainen’). Kasvin sedatiivisen vaikutuksen tunsi jo roomalainen luonnontutkija Plinius vanhempi. Sen juurista valmistettiin aikaisemmin yleisesti keltaista väriainetta, jolla värjättiin etenkin villaa ja puuvillaa.

## Lähteet

## Aiheesta muualla
*Luontoportti: Värireseda (''Reseda luteola'')
*Coloria.net: Värjäys, Värireseda
*Den virtuella floran: Värireseda (''Reseda luteola'') 
*ITIS: ''Reseda luteola'' 
*United States Department of Agriculture (USDA): ''Reseda luteola''
George Antonysamy

**George Antonysamy** (s. 15. helmikuuta 1952) on intialainen roomalaiskatolinen arkkipiispa. Hänet vihittiin papiksi Tiruchirapallin hiippakuntaan 19. marraskuuta 1980. Hänet nimitettiin 4. elokuuta 2005 Sulcin titulaariarkkipiispaksi sekä apostoliseksi nuntiukseksi Guineaan, Liberiaan ja Gambiaan. 20. syyskuuta 2005 hän sai lisäksi nimityksen apostoliseksi nuntiukseksi Sierra Leoneen. Piispaksi konsekroinnin suoritti 21. syyskuuta Ivan Dias, jota avustivat Henryk Hoser ja Antony Devotta.

Antonysamy erosi 8. syyskuuta 2008 tehtävistään apostolisena nuntiuksena Guineaan, mutta jatkoi toimintaansa samassa roolissa kolmeen muuhun maahan.

## Lähteet
Major League Baseball -kausi 1903

**Major League Baseball -kausi 1903** päättyi Boston Americansin voitettua Pittsburgh Piratesin ensimmäisessä modernissa - National Leaguen ja American Leaguen välisessä World Seriesissä.

## Runkosarjan sarjataulukot

 

## Aiheesta muualla

* Baseball almanakka - American League 1903 
* Baseball almanakka - National League 1903 
* Baseball almanakka - World Series 1903
Ricardo Watty Urquidi

**Ricardo Watty Urquidi** MSpS (16. heinäkuuta 1938 – 1. marraskuuta 2011) oli meksikolainen roomalaiskatolinen piispa. Hän syntyi San Diegossa, Kaliforniassa, ja sai pappisvihkimyksensä 8. kesäkuuta 1968. Hänet nimitettiin Méxicon arkkihiippakunnan vihkipiispaksi ja Macomadesin titulaaripiispaksi 27. toukokuuta 1980. Piispaksi vihkiminen seurasi 19. heinäkuuta. Pääkonsekraattorina toimi Ernesto Corripio y Ahumada, jota avustivat José de Jesús Madera Uribe ja Alfredo Torres Romero.

Watty Urquidi sai 6. marraskuuta 1989 nimityksen Nuevo Laredon ja 21. helmikuuta 2008 Tepicin hiippakunnan piispaksi. Hän kuoli jälkimmäisessä virassa 73-vuotiaana haimasyöpään.

## Lähteet
Nokia Asha 303

**Nokia Asha 303** on Nokian valmistama QWERTY-näppäimistöllä ja kosketusnäytöllä varustettu S40-käyttöjärjestelmällä toimiva matkapuhelin. Se julkistettiin Nokia World 2011-tapahtumassa. Nokia Asha 303:n hintaluokka on noin 110-120 euroa alueesta riippuen.

## Tietoja
### Käyttöverkot
*EGSM 850/900/1800/1900
*WCDMA 850/900/1700/1900/2100
### Mitat
*Pituus × leveys × paksuus: 117 × 56 × 14 mm
*Paino: 99 grammaa
### Kamera
*3,2 megapikseliä (2 048 × 1 536)
*VGA-videokuvaus (640 × 480, 15 kuvaa sekunnissa)
### Näyttö
*Halkaisija: 2,6 tuumaa
*Kapasitiivinen kosketusnäyttö
*Resoluutio: QVGA 240 × 320
*262 144 väriä
*Tekniikat: TFT
### Laitteisto
*1 GHz prosessori
### Muisti
*100 Mt sisäistä muistia
*MicroSD-muistikorttipaikka (tuki maks. 32 Gt korteille)
### Virranhallinta
*Valmiusaika GSM: 30 päivää
*Valmiusaika WCDMA: 35 päivää
*Puheaika GSM: 8h 10 min
*Puheaika WCDMA: 7 h 10 min
*1 300 mAh Li-ion-akku
*2 mm latausliitäntä
### Paikannus
*Series 40 Nokia Kartat
### Ääniominaisuudet
*Tuetut audioformaatit: MP3, MP4, AAC, AAC LC, eAAC+, WMA, NRT, MXMF, WAV, NB AMR, WB AMR ja MIDI
*Tuetut videoformaatit: MPEG4, H.264 ja H.263
*3,5 mm audioliitäntä
### Tiedonsiirto
*3G
*GPRS/EGPRS multislot-luoikka 32
*EDGE multislot-luokka 33
*Stereo Bluetooth 2.1 +EDR
*WLAN
*HSDPA (maksiminopeus 10,2 Mbps)
*HSUPA (maksiminopeus 2 Mbps)
*MicroUSB 2.0 -liitäntä
### Selain
*Nokia OSS Selain
*Macromedia Flash Lite 3.0
### Muut sovellukset
*Angry Birds esiladattuna
*Kalenteri, tehtävälista, ajastin, herätyskello, sekuntikello, laskin ja muistio
### Muuta
*Värivaihtoehdot: punainen, grafiitti

## Lähteet
*Nokia Asha 303 specifications - Nokia Europe 
*Nokia Asha 303 - GSMArena 
*Nokian uudet Series 40 Asha-puhelimet – Nokia Ääni, Nokian oma blogi  

## Aiheesta muualla
* Nokia Asha 303
Pajarinhovin kylpylä

**Pajarinhovin kylpylä**, entiseltä nimeltään Aquapark, oli sisävesipuisto Kiteellä valtatie 6:n varrella. Vesipuisto avattiin 2010 matkakeskus Pajarinhovin yhteyteen, ja siihen kuului muun muassa suuri lastenallas, rata- ja porealtaat sekä kolme liukumäkeä. Se oli alallaan Suomen suurimpia, pinta-alaltaan 2&nbsp;300 neliömetriä.. 

Kylpylän toiminta päättyi konkurssiin 2023 koronavuosien kävijäkadon ja sitä seuranneen energiakustannusten nousun vuoksi. Rakennus aiotaan purkaa asiasta marraskuussa 2025 saadun Itä-Suomen hallinto-oikeuden päätöksen perusteella, ellei siitä valiteta korkeimpaan hallinto-oikeuteen.

## Lähteet
Lohner

**Jacob Lohner & Co** oli itävaltaunkarilainen, sittemmin itävaltalainen yritys, joka aloitti toimintansa hevosvaunuvalmistajana.

Vuonna 1896 Lohner aloitti ensimmäisenä maassaan autojen teollisen valmistuksen. Ensimmäisissä malleissa käytettiin voimanlähteinä ranskalaisvalmisteisia Pygmée-moottoreita, mutta yritys siirtyi sähköautojen valmistukseen vuonna 1898. Näitä suunnittelemaan palkattiin nuori insinööri Ferdinand Porsche. Porsche kehitti etuvetoisen Lohner-Porsche -nimellä tunnetun auton, jossa oli pyörännapoihin sijoitetut sähkömoottorit. Autoissa käytettiin myös mixte-nimistä järjestelmää, jossa sähkömoottoreita voitiin käyttää erillisen polttomoottorin ja generaattorin avulla. Vaikka auto toimikin tyydyttävästi, se osoittautui liian kalliiksi valmistaa tavanomaisiin bensiinikäyttöisiin autoihin verrattuna. Lohner myi patentit vuonna 1906 Emil Jellinekille, joka teetti sähkö- ja bensiinikäyttöisiä autoja Austro-Daimlerin tehtaalla. Tämän jälkeen Lohner ei enää valmistanut henkilöautoja.

Vuoden 1906 jälkeen yritys valmisti vielä muutaman vuoden ajan Lohner-Stoll -nimisiä johdinautoja. Toisen maailmansodan jälkeen Lohner teki skoottereita.

## Lähteet
Jude Gerald Paulraj

**Jude Gerald Paulraj** (s. 28. huhtikuuta 1943) on intialainen roomalaiskatolinen piispa. Hänet vihittiin papiksi 8. joulukuuta 1968 ja nimitettiin Palayamkottain hiippakunnan piispaksi 23. lokakuuta 2000. Piispaksi vihkiminen seurasi 8. joulukuuta. Pääkonsekraattorina toimi Marianus Arokiasamy, jota avustivat Savarinathen Iruthayaraj ja Peter Fernando.

## Lähteet
Silvio Siripong Charatsri

**Silvio Siripong Charatsri** (s. 10. joulukuuta 1959) on thaimaalainen roomalaiskatolinen piispa. Hänet vihittiin papiksi Ratchaburin hiippakuntaan 19. toukokuuta 1987. Hän sai 4. huhtikuuta 2009 nimityksen Chanthaburin hiippakunnan piispaksi. Piispaksi konsekroinnin suoritti 4. heinäkuuta Lawrence Thienchai Samanchit, jota avustivat Salvatore Pennacchio ja Michael Michai Kitbunchu.

## Lähteet
Fausto Feliciano Gaibor García

**Fausto Feliciano Gaibor García** (24. tammikuuta 1952 – 4. kesäkuuta 2021) oli ecuadorilainen roomalaiskatolinen piispa. Hänet vihittiin papiksi Guarandan hiippakuntaan 24. tammikuuta 1981. Hänet nimitettiin Riobamban hiippakunnan vihkipiispaksi ja Naraggaran titulaaripiispaksi 31. lokakuuta 2006. Piispaksi vihkiminen seurasi 2. joulukuuta. Pääkonsekraattorina toimi Victor Alejandro Corral Mantilla, jota avustivat Giacomo Guido Ottonello ja Ángel Polibio Sánchez Loayza.

Gaibor García sai 3. toukokuuta 2011 nimityksen Tulcánin piispaksi.

## Lähteet
Extraordinary Measures

**Extraordinary Measures** (televisioesityksessä myös **Extraordinary Measures - Elämä veitsenterällä**) on vuonna 2010 ensi-iltansa saanut tositapahtumiin perustuva lääkäri-draamaelokuva, jonka on ohjannut Tom Vaughan. Elokuva kertoo John Crowley -nimisestä bioteknikosta, joka perustaa yrityksen valmistamaan lääkettä lastensa sairauteen. Elokuvan pääosia esittävät Brendan Fraser, Harrison Ford, Keri Russell, Courtney B. Vance, Meredith Droeger, Diego Velazquez, Sam M. Hall, Patrick Bauchau ja Jared Harris.

## Rooleissa

## Aiheesta muualla
* 
*
Philippe Lakos

**Philippe Lakos** (s. 19. elokuuta 1980 Wien, Itävalta) on itävaltalainen uransa lopettanut jääkiekkopuolustaja. Isokokoinen Lakos on varsin fyysinen pelaaja, sillä hän johtaa EBEL:n kaikkien aikojen runkosarjan jäähypörssiä kerättyään 808 ottelussa 1679 jäähyminuuttia. Lakos johtaa myös Vienna Capitalsin seurakohtaista kaikkien aikojen runkosarjan ottelu- (539) ja jäähypörssiä (1358). Lakos laukoo oikealta.

## Ura
### Seuraura
Lakosin kasvattajaseura on WAT Stadlau. Hänen vanhempansa erosivat, kun hän oli 12-vuotias, ja hän muutti äitinsä kanssa Montréaliin. Lakos pelasi Kanadassa viimeisinä juniorivuosinaan 1998–2001 OHL-joukkue Toronto St. Michael's Majorsissa ja sittemmin miesten pelejä ECHL:ssä vuosina 1999–2003. Hän edusti siellä neljän kauden aikana peräti kuutta eri seuraa; Jacksonville Lizard Kingsiä, Toledo Stormia, Florida Everbladesia, Reading Royalsia, Augusta Lynxiä sekä Arkansas RiverBladesia.

Viimeisen ECHL-kautensa 2002–2003 lopulla Lakos palasi kotimaahansa ja siirtyi Vienna Capitalsin riveihin. Seuraava kausi 2003–2004 oli hänelle ensimmäinen kokonainen miesten pääsarjoissa. Lakosin tulokaskausi Erste Bank Eishockey Ligassa toi 45 runkosarjaottelussa tehot 2+2=4 sekä 161 jäähyminuuttia, joilla hän voitti koko liigan jäähypörssin. Kausi 2004–2005 Lakosilla päättyi Itävallan-mestaruuteen.

Kaudella 2005–2006 Lakos teki Erste Bank Eishockey Ligan yhden kauden piste-ennätyksensä tehoilla 2+11=13 ja saavutti sittemmin saman tehopistemäärän myös kaudella 2009–2010. Kaudella 2006–2007 hän teki liigan yhden kauden jäähyennätyksensä 206 minuutillaan, joilla hän sijoittui jäähypörssissä toiseksi. Lakos on edustanut koko tähänastisen EBEL-uransa ajan Vienna Capitalsia, lukuun ottamatta kautta 2008–2009 HC TWK Innsbruckissa, josta hän palasi taas seuraavaksi kaudeksi kotikaupunkiinsa Wieniin.

Lakos voitti kaudella 2012–2013 pudotuspeleissä Capitalsin sisäisen tehotilaston lukemalla +8.

### Maajoukkueura
Lakos edusti Itävaltaa MM-kilpailuissa vuosina 2003, 2004, 2005, 2007, 2009 ja 2011. Vuoden 2007 turnauksessa hän voitti joukkueensa sisäisen tehotilaston lukemalla +2. Lakos jakoi vuoden 2011 turnauksen jäähypörssin voiton Latvian Georgijs Pujacsin kanssa 33 minuutillaan ja hänet valittiin Itävallan top-3-pelaajaksi. Lakos pelasi myös I-divisioonan MM-kilpailuissa vuosina 2006 ja 2008, joista kumpikin turnaus päättyi lohkokultaan ja sarjanousuun A-sarjaan. Hän pelasi myös Torinon olympiakisojen 2006 ja Vancouverin olympiakisojen 2010 karsinnoissa. Lakos voitti jälkimmäisessä turnauksessa Itävallan sisäisen tehotilaston lukemalla +5. Hän teki A-maajoukkuedebyyttinsä 13. huhtikuuta 2002 Rosenheimissa Saksaa vastaan.

Lakos pelasi myös alle 20-vuotiaiden C-sarjan MM-kilpailuissa vuosina 1999 ja 2000 sekä alle 18-vuotiaiden C-sarjan EM-kilpailuissa vuosina 1997 ja 1998.

## Muuta
Lakosin isoveli André on myös Itävallan maajoukkuepuolustaja. Hän pelaa EBEL:ää Orli Znojmossa.

## Tilastot

## Lähteet

*
*

### Viitteet
Yngve Holmberg

**Yngve Holmberg** (21. maaliskuuta 1925 Bromma, Ruotsi – 29. lokakuuta 2011 Gräddö, Norrtälje, Ruotsi) oli ruotsalainen poliitikko, joka oli Maltillisen kokoomuksen puheenjohtaja 1965–1970.

Holmberg valmistui oikeustieteen kandidaatiksi Tukholman yliopistosta 1951, oli sen jälkeen käräjäoikeudessa 1952–1954, oikeiston kanslian sihteeri 1954–1955, Tukholman kaupungin palveluksessa 1955–1959, Ruotsin elinkeinoelämän keskusliiton palveluksessa 1959–1961 ja vuodesta 1961 oikeistopuolueen puoluesihteeri.

Holmberg oli valtiopäiväedustaja 1962–1972 ja oli myös sekä ensimmäisen kamarin että toisen kamarin jäsen. Ensimmäisen kamarin jäsenenä ollessaan hän oli oikeiston ryhmäpuheenjohtaja 1965–1968. Oikeiston puoluesihteeri hän oli 1961–1965 ja puoluejohtaja 1965–1970 (Holmbergin puoluejohtajuuden aikana puolue muutti nimensä 1969 Maltilliseksi kokoomukseksi). Hän oli Hallandin läänin maaherra 1972–1977 ja sen jälkeen muun muassa pääkonsuli Houstonissa Yhdysvalloissa 1978–1982.

Holmbergin puheenjohtajuuden aikana oikeistopuolue/maltilliset jatkoi jo 1960-luvun alussa alkanutta takapakkia. Vaaleissa 1968 puolue sai äänistä 13,8 prosenttia. Vuoden 1970 vaaleissa ääniosuus oli 11,5 prosenttia, mikä oli puolueen kaikkien aikojen huonoin tulos.

Yngve Holmbergin isä oli toimittaja Nils Holmberg ja äiti Ingeborg Holmberg, o.s. Johansson. Hän oli vuosina 1952–1972 naimisissa kirjastonhoitaja Inga Henrikssonin kanssa.

## Lähteet
**Vem är det: Svensk biografisk handbok 1985*, P. A. Norstedt & Söners Förlag, Stockholm 1984  ISSN 0347-3341 s. 497

### Viitteet
Helsingin sopimus (1974)

**Itämeren alueen merellisen ympäristön suojelua koskeva yleissopimus** eli **Helsingin sopimus** on Itämerta ympäröivien valtioiden välinen sopimus, joka velvoittaa vähentämään kuormitusta kaikista päästölähteistä, suojelemaan meriluontoa ja säilyttämään lajien monimuotoisuutta. Sopimus allekirjoitettiin Helsingissä 22. maaliskuuta 1974, ja allekirjoittajina olivat kaikki silloiset seitsemän Itämeren rantavaltiota Suomi, Ruotsi, Tanska, Saksan liittotasavalta, Saksan demokraattinen tasavalta, Puola ja Neuvostoliitto. Sopimus oli ensimmäinen laatuaan maailmassa.

Sveitsiläinen syvänmerentutkija Jacques Piccard oli 1970-luvun alkupuolella arvioinut Itämeren maailman saastuneimmaksi mereksi. Helsingin sopimus syntyi lyhyessä ajassa. Suomen hallitus oli lokakuussa 1972 esittänyt Itämeren rantavaltioille tiedustelun, olisivatko nämä halukkaita ryhtymään valmistelemaan Itämeren suojelua koskevaa sopimusta. Vastaukset olivat siinä määrin myönteisiä, että Suomen hallitus lähetti rantavaltioille helmikuussa 1973 muistion, jossa perusteltiin Itämeren suojelun tarvetta, esitettiin näkökohtia tavoitteena olevaan sopimukseen sisällytettävistä pääkohdista ja ehdotettiin erityisen Itämeren suojelukonferenssin valmisteluihin ryhtymistä. Konferenssi, jonka päätteeksi sopimus allekirjoitettiin, järjestettiin Helsingin Finlandia-talossa 18.–22. maaliskuuta 1974.

Tämän sopimuksen toteuttamiseksi allekirjoittajavaltiot perustivat HELCOMin. Vuoden 1974 sopimus tuli voimaan 3. maaliskuuta 1980 ja uudistettiin vuoden 1992 sopimuksella, joka tuli voimaan 17. tammikuuta 2000.

## Allekirjoittaneet
*Euroopan talousyhteisö
*Latvia
*Liettua
*Puola
*Saksa
*Suomi
*Ruotsi
*Tanska
*Viro
*Venäjä

## Lähteet
*Ymparisto.fi
*Itämerenoppimispolku
*HELCOM: Helsinki Convention
*Itämeren alueen merellisen ympäristön suojelua koskeva yleissopimus 
## Viitteet
Red Nichols

**Ernest Loring ”Red” Nichols** (1905–1965) oli yhdysvaltalainen jazzmuusikko ja orkesterinjohtaja.

Nichols syntyi vuonna 1905 Ogdenin kaupungissa Utahissa. Hänen isänsä oli musiikinopettaja ja opetti pojalleen kornetin soittoa. Nichols soitti nuorena isänsä puhallinorkesterissa, mutta kiinnostui sittemmin enemmän jazzmusiikista. Vuonna 1923 hän muutti New Yorkiin. Hän soitti ensin kornettia Johnny Johnsonin yhtyeessä ja myöhemmin perusti oman jazzkokoonpanonsa. Lisäksi hän soitti Sam Laninin ja Paul Whitemanin yhtyeissä ja johti orkesteria George Gershwinin Broadway-teatteriesityksissä *Girl Crazy* ja *Strike Up the Band*. Yhteensä Nichols esiintyi 1920-luvulla yli 4000 julkaistulla äänitteellä.

Nicholsin yhtyeissä esiintyi monia nimekkäitä muusikoita kuten Benny Goodman, Gene Krupa, Jack Teagarden, Jimmy Dorsey, Glenn Miller, Eddie Lang, Miff Mole, Adrian Rollini ja Joe Venuti. Erityisen suosituksi osoittautui Five Pennies -yhtye, jonka Nichols perusti vuonna 1926.

1930-luvun lama sai Nicholsin lopettamaan nauhoittamisen vuonna 1932. Hän perusti swing-yhtyeen ja jatkoi esiintymistä vuoteen 1942 asti, jolloin päätti vetäytyä musiikista. Hän kuitenkin palasi kaksi vuotta myöhemmin liittyen ensin Glen Greyn Casa Loma Orchestraan ja perustaen myöhemmin Five Pennies -yhtyeen uudelleen.  Vuonna 1945 hän muutti Los Angelesiin ja teki levytyssopimuksen Capitol Recordsin kanssa.

Vuonna 1959 ilmestyi Nicholsin elämästä värikkäästi kertova elokuva *The Five Pennies* (suom. *Laulu viidestä pennistä*), jonka pääosaa esitti Danny Kaye. Elokuva nosti Nicholsin musiikin uudelleen suosioon. 1960-luvulla hän konsertoi Yhdysvalloissa ja Euroopassa yhtyeensä kanssa. Nichols kuoli sydänkohtaukseen 28. kesäkuuta 1965 ollessaan kiertueella Las Vegasissa.

## Lähteet
Inez Bjørg David

**Inez Bjørg David** (s. 6. helmikuuta 1982 Aarhus) on tanskalainen näyttelijä.

## Elämä

Inez kävi teatterikoulua Kööpenhaminassa ja otti yksityistunteja näyttelemisessä. Saksaakin puhuva Inez näytteli muun muassa lyhytelokuvissa *The Date* ja *Dasein*, elokuvassa *Wilde Jungs* sekä Xavier Naidoon, DJ Daven ja muiden taiteilijoiden musiikkivideoissa.

Inez näytteli saippuaoopperassa *[[Verbotene Liebe]]* vuosina 2003–2006 roolinaan *Vanessa von Beyenbach*. Kesäkuussa 2006 hän jätti saippuaoopperan ja ryhtyi näyttelemään pääosaroolia *Miriam Saalfeld* telenovelassa *[[Lemmen viemää]]*, jossa hän pysyi joulukuuhun 2007 asti. Vuotta myöhemmin hän palasi vierailemaan sarjassa. Vuonna 2008 Inez oli viidennellä sijalla miestenlehti *FHM*:n listalla "Maailman 100 seksikkäintä naista".

Vuodesta 2004 vuoteen 2008 Inez seurusteli näyttelijän Dominic Saleh-Zaki kanssa, jonka hän oli tavannut *Verbotene Liebe* -sarjan kuvauksissa. Inezillä on kaksi siskoa, joista toinen on laulaja Anna David, sekä yksi veli. Inez asuu Berliinissä.

Vuonna 2010 David oli vakuutusyhtiö *ERGO*n mainoskampanjan kasvona yhdessä Sebastian Ströbelin ja Samuel Finzin kanssa.

Inez oli vuoteen 2016 yhdessä näyttelijä Mirko Langin kanssa. Heillä on kaksi tytärtä.

## Elokuvat ja televisio
* 2002: Berlin, Berlin
* 2002: Müde Krieger
* 2002: Money Jumper
* 2002: Sommer Hereos
* 2003: Dasein
* 2003–2006: Verbotene Liebe
* 2004: Hellseher
* 2004: Wilde Jungs
* 2004: Hexenjagd
* 2005: Sicht eines Freundes
* 2006–2007, 2008: Lemmen viemää
* 2008: Im Tal der Wilden Rosen – Zerrissene Herzen
* 2008: ProSieben Märchenstunde – Die Karawane der verfluchten Jungfrauen
* 2009: Inga Lindström – Wiedersehen in Eriksberg
* 2009: Go West – Freiheit um jeden Preis
* 2009: Männerherzen
* 2009: SOKO Köln – Familienglück
* 2010: Kommissarin Lucas
* 2010: Zimmer 205 (Kino)
* 2010: Go West - Freiheit um jeden Preis (TV)
* 2011: Männerherzen 2

## Lähteet

## Aiheesta muualla
* Inez Bjørg Davidin virallinen kotisivu
* Henkilökuva "Lemmen viemää" -sarjan kotisivuilla
Wenzhou

**Wenzhou** () on prefektuuritason kaupunki Zhejiangin maakunnan eteläosassa Kiinassa. 

Wenzhou Longwanin kansainvälinen lentoasema palvelee kaupunkia ja sen lähialueita.

Kaupunki on toinen Ningbo–Taizhou–Wenzhou-rautatien pääteasemista. Kaksi kyseisellä rautatiellä kulkenutta suurnopeusjunaa törmäsivät lähellä Wenzhoun kaupunkia 23. heinäkuuta 2011. Onnettomuudessa kuoli 39 ihmistä ja noin 200 ihmistä loukkaantui.

## Ilmasto
Wenzhoussa on Köppenin ilmastoluokituksen mukaan subtrooppinen kostea ilmasto. Kesät ovat kuumia ja sateisia, talvella on kuivempaa ja leutoa. Vuoden keskilämpötila on noin 19&nbsp;°C ja keskimääräinen sademäärä 1&nbsp;720 millimetriä. Elokuu on lämpimin kuukausi. Silloin vuorokauden keskilämpötila on noin 29&nbsp;°C. Viilein kuukausi on tammikuu, jolloin keskilämpötila on noin 8&nbsp;°C. Sateisin kuukausi on elokuu, jolloin sataa keskimäärin noin 250 millimetriä. Joulukuu puolestaan on kuivin kuukausi. Silloin keskimääräinen sadanta on 43 millimetriä.

## Galleria

Vue générale de Wenzhou.JPG|Wenzhoun kaupunkia.
Shopping street in Wenzhou.jpg|Kävely- ja ostoskatu.
Wenzhou mcp.jpg|Piirikuntatason aluejako.


## Lähteet

## Aiheesta muualla

*Wenzhou City Information (erityisesti talouspainotus)  (chinaknowledge.com)
*China Postal code Zhejiang Province (prefektuuri ja piirikuntataso)  (youbianku.com)
Robert Schörgenhofer

**Robert Schörgenhofer** (s. 21. helmikuuta 1973 Dornbirn, Itävalta) on itävaltalainen jalkapalloerotuomari. Hänestä tuli kansainvälinen erotuomari vuonna 2007.

Schörgenhofer tuomitsi ensimmäisen ottelunsa Itävallan korkeimmalla sarjatasolla Bundesliigassa syyskuussa 2004. Vajaa kolme vuotta myöhemmin tammikuussa 2007 hän sai myös lisenssin tuomita kansainvälisiä otteluita. Ensimmäisen aikuisten maaottelun hän tuomitsi 10. syyskuuta 2008 Albanian ja Maltan välillä.

## Aiheesta muualla

* Robert Schörgenhoferin esittely Worldreferee-sivustolla
Formula 2 -kausi 2011

**Formula 2 -kausi 2011** oli FIA Formula Two Championship -sarjan kolmas kausi.

Sarjan mestaruuden vei italialainen Mirko Bortolotti. Toiseksi sijoittui sveitsiläinen Christopher Zanella ja kolmanneksi sijoittui espanjalainen Ramón Piñeiro. 

## Kuljettajat

## Lähteet
Bloomington (Indiana)

**Bloomington** on kaupunki Yhdysvaltojen Indianan osavaltion eteläosassa. Kaupungissa asuu vuonna 2010 tehdyn väestönlaskennan mukaan 80&nbsp;405 ihmistä.

Kaupungissa on Indianan yliopiston pääkampus, jossa on yli 40&nbsp;000 opiskelijaa. Yliopiston opiskelijoiden elämään pohjautuvat Bloomingtonissa opiskelleen Steve Tesichin käsikirjoittamat elokuvat *[[Fillarijengi]]* (1979, ohj. Peter Yates) ja *[[Neljä ystävää]]* (1981, ohj. Arthur Penn).

## Lähteet

## Aiheesta muualla
Ğabdelxəy Әxətov

**Ğabdelxəy Xuram ulı Әxətov** (, : *Gabdulhai Huramovitš Ahatov;* 8. syyskuuta 1927 Tataarien ASNT − 25. marraskuuta 1986 Tataarien ASNT) oli tataaritaustainen neuvostoliittolainen kielitieteilijä, filologi ja professori (1970).

Ahatov kirjoitti noin 200 tieteellistä teosta, sanakirjoja, oppikirjoja ja ohjelmien käsikirjoituksia sekä tieteellisiä julkaisuja yleisen filologian ja tataarien filologian alalta. Tieteellisen perustutkimuksen työtä hän kirjoitti ja julkaisi useita suomalais-ugrilaisia ​​tutkimuksia etenkin suomen kieltä koskien.

Useita Ahatovin tieteellisiä teoksia kiiteltiin XIII kansainvälisessä lingvistien kongressissa (Tokio, 1982), ja niitä säilytetään maailman suurimmissa kirjastoissa, kuten Yhdysvaltain kongressin kirjastossa.

## Perhe
Ahatovin poika Aidar Ahatov oli julkisuuden henkilö, tiedemies, ekologi, taloustieteilijä, lakimies ja taiteilija.

## Tieteelliset kirjat
**Gabdulhai Ahatov*. Tatar telenen︠g︡ leksikasy : pedagogii︠a︡ institutlary ḣăm kolledzhlary studentlary ȯchen kullanma. Kazan, 1995,  (tataarin kieli)
**Gabdulhai Ahatov*. Tatarskaia dialektologiia. Kazan, 1984 (tataarin kieli)
**Gabdulhai Ahatov*. Noin pääpiirteet pariksin sanoja (vuonna uralilaisten ja vuonna uralilaisten ja altailaisiin kielet) / Tieteellinen lehti «Sovetski Fennougristiikka». – Tallinna, 1981, № 2, ISSN 0132-0777 (venäjäksi)
**Gabdulhai Ahatov*. Dialekty i toponimiia povolzhia. Сheboxary, 1981 (venäjäksi)
**Gabdulhai Ahatov*. Dialekty i toponimii︠a︡ Povolzhʹi︠a︡ : mezhvuzovskiĭ sbornik. Сheboxary, 1979 (venäjäksi)
**Gabdulhai Ahatov*. Tatarskai︠a︡ dialektologii︠a︡ : sredniĭ dialekt : uchebnoe posobie. 1979 (venäjäksi)
**Gabdulhai Ahatov*. Leksika tatarskogo i︠a︡zyka. Ufa, 1975 (venäjäksi)
**Gabdulhai Ahatov*. Murteella West-Siberian tataarit. - Ufa, 1963 (venäjäksi)
**Gabdulhai Ahatov*. Monikielisyys maailman. - Berliini, 1986 (saksaksi)
**Gabdulhai Ahatov*. Kielitiede yhdessä tietokoneen kanssa . - Berliini, 1986 (saksaksi)

## Lähteet

## Aiheesta muualla

* Professori Gabdulhai Ahatov
* Каzan / Gabdulhai Ahatov
* Professori Gabdulhai Ahatov: elämä ja työ
* Gabdulhai Ahatov / BIBLUS 
* Gabdulhai Ahatov / greatrussianpeople.ru
* Gabdulhai Ahatov / c-society.ru 
* Library of Congress of United States of America : Works by Professor G. Kh. Akhatov
* VIAF : Works by Professor G. Kh. Akhatov
* WorldCat / Works by Professor G. Kh. Akhatov
Yhteiskuntafilosofia (kirja)

**Yhteiskuntafilosofia** on Juha Räikän toimittama oppikirja yhteiskuntafilosofiasta. Artikkelikokoelman kirjoittajat ovat Elisa Aaltola, Marko Ahteensuu, Teppo Eskelinen, Kaisa Herne, Matti Häyry, Sanna Joronen, Eerik Lagerspetz, Arto Laitinen, Kati Mikkola, Sari Roman-Lagerspetz, Juha Räikkä, Maija Setälä, Tuija Takala, Mikko Wennberg, Petri Ylikoski ja Mikko Yrjönsuuri.

## Lähteet
* 

## Aiheesta muualla
* Putte Wilhemlsson: Kysymyksiä ilman vastauksia. Turun sanomat 29.8.2010.
Ashford & Simpson

**Ashford & Simpson** oli yhdysvaltalainen lauluntekijä- ja muusikkoduo, joka koostui avioparista **Nickolas Ashford** ja **Valerie Simpson**. He kirjoittivat 1960-luvulla useita menestyskappaleita muille artisteille ja aloittivat 1970-luvun alussa menestyksekkään muusikkouran. Heidän kappaleensa ovat ansainneet 22 kulta- ja platinalevyä.

Fairfieldistä Etelä-Carolinasta kotoisin oleva jazztanssija Nickolas Ashford (s. 1942) ja newyorkilainen gospel-laulaja Valerie Simpson (s. 1946) tapasivat 1960-luvun alkupuolella New Yorkin Harlemissa sijaitsevassa baptistikirkossa. Pian tämän jälkeen Ashford liittyi kirkon kuoroon, jossa Simpson soitti pianoa, ja he alkoivat kirjoittaa musiikkia yhdessä. Vuonna 1965 heidät palkattiin lauluntekijöiksi Scepter Recordsille. Heidän ensimmäinen hittinsä oli Ray Charlesin vuonna 1966 levyttämä ”Let’s Go Get Stoned”, jonka menestys sai Motownin perustaja Berry Gordyn palkkaamaan heidät omaan julkaisuyhtiöönsä Detroitiin.

Ashford ja Simpson kirjoittivat Marvin Gayelle ja Tammi Terrellille kappaleet ”Your Precious Love”, ”Ain’t Nothing Like the Real Thing” ja ”You’re All I Need to Get By” sekä Diana Rossille kappaleet ”Reach Out and Touch (Somebody’s Hand)”, ”Ain’t No Mountain High Enough” ja ”Surrender”. He tekivät kappaleita myös Gladys Knightille ja työskentelivät tuottajina.

Vuonna 1971 Simpson julkaisi ensimmäisen oman albuminsa *Exposed!*, ja kaksi vuotta myöhemmin ilmestyi heidän ensimmäinen duojulkaisunsa *Keep It Comin’*. He siirtyivät vuonna 1973 Warner Brothers Recordsille. Vuoden 1977 albumi *Send It* myi kultaa ja sisälsi listoilla top 10:een nousseen kappaleen ”Don’t Cost You Nothing”. Heidän ensimmäinen pophittinsä oli ”I Found a Cure” vuoden 1979 albumilta *Stay Free*.

Vuoden 1980 *A Musical Affair* ei menestynyt yhtä hyvin kuin duon edeltävät albumit, mutta vuonna 1984 julkaistu *Solid* sai hyvän vastaanoton. Albumi myi kultaa ja sen nimikappale nousi listoilla top 20:een Yhdysvalloissa ja Britanniassa nousten Yhdysvalloissa R&B-listan kärkeen.

1980-luvun loppupuolelta eteenpäin Ashford ja Simpson levyttivät harvakseltaan ja tekivät toisinaan kiertueita. Heidän kappaleestaan ”I’m Every Woman” tuli vuonna 1993 hitti, kun Whitney Houston nauhoitti sen *[[Bodyguard]]*-elokuvan musiikkiraidalle. Nickolas Ashford kuoli 22. elokuuta 2011 kurkkusyöpään.

## Diskografia
**Keep It Comin’* (1973)
**Gimme Something Real* (1973)
**I Wanna Be Selfish* (1974)
**Come as You Are* (1976)
**So So Satisfied* (1977)
**Send It* (1977)
**Is It Still Good to Ya* (1978)
**Stay Free* (1979)
**A Musical Affair* (1980)
**Performance* (1981)
**High-Rise* (1983)
**Solid* (1984)
**Real Love* (1986)
**Love or Physical* (1989)
**Been Found* (1996)
**Count Your Blessings* (2004)
**The Real Thing* (2009)

## Lähteet
Svenolof Karlsson

**Svenolof Karlsson** (s. 28. joulukuuta 1953 Luoto) on kirjailija ja viestintäkonsultti. Hän toimii pääosin Suomessa ja Ruotsissa. Seitsemäntoista hänen kirjoistaan on ilmestynyt myös suomeksi.

Karlsson on kirjoittanut tai toimittanut viitisenkymmentä kirjaa, jotka ensi sijassa käsittelevät elinkeinoelämää, johtajuutta, teknologiakehitystä sekä seikkailuja vuorilla ja merillä. Karlssonin suku on keskiajalta lähtien viljellyt maata Purmossa, ja hän on useissa kirjoissa kuvannut maatalouden historiaa Pohjanmaalla. Toisena teemana Karlssonin kirjoissa kulkevat Suomen ja Ruotsin väliset kulttuurierot ja niiden rakentava tai ei-rakentava käyttö kulttuurien kohtaamisessa.

Karlsson on taustaltaan journalisti. Vuosina 1990–1996 hän työskenteli julkaisupäällikkönä ja toimittajana Pohjoismaiden neuvoston sihteeristöön kuuluvassa julkaisuyksikössä.

Svenolof Karlsson toimi Ruotsin kirjailijaliiton (Sveriges Författarförbundin) hallituksessa vuosina 2002–2009. Hän oli Finska Akademienin puheenjohtaja v. 2002–2010. Finska Akademien on Ruotsissa toimivien suomalaistaustaisten henkilöiden aatteellinen yhdistys. Hän istui Samfundet Sverige–Finlandin hallituksessa v. 2013–2019.

Karlsson julkaisi yhdessä Anders Lugnin kanssa v. 2009 kirjan *Att förändra världen (Changing the world)*, joka kuvaa tieto- ja teleliikenteen pohjoismaisia menestystekijöitä. Keväällä 2011 Karlsson julkaisi teoksen *The Pioneers* Telian ja Soneran uraauurtavasta työstä. Vuonna 2013 ilmestyi hänen kirjansa *Nörtit. Pohjalainen erikoisuus*, jossa pohditaan, miksi niin monilla IT-uranuurtajilla on kytköksiä Pohjanmaalle.

Vuosina 2016 ja 2017 ilmestyi kaksiosainen Rani Plastista kertova teos, *Kotiseuturakas maailmanmatkaaja 1-2,* joka kuvaa laajasti muoviteollisuuden kasvua ja kehittymistä Pohjanmaalla.

Kaksi Svenolof Karlssonin kirjoista kuvailee poliitikkoa ja talouselämän toimijaa Christoffer Taxellia.

Hän työskenteli Dagens Industri-lehden energiatoimittajana vuosina 2013–2015.

Svenolof Karlssonille myönnettiin Suomen Leijonan ritarikunnan ritarimerkki v. 2017 ”Suomen ja Ruotsin välisen kulttuuriyhteistyön edistämiseksi tehdystä työstä”.

Svenolof Karlsson sai Suomen tietokirjailijoiden Tietokirjailijapalkinnon v. 2019.

## Lähteet
And the Hits Just Keep on Comin’

**And the Hits Just Keep on Comin**' on yhdysvaltalaisen laulaja-lauluntekijä Michael Nesmithin vuonna 1972 julkaistu studioalbumi. Nesmith tuli tunnetuksi vuonna 1966 The Monkees -televisiosarjan myötä.

Nesmith on itse tuottanut tämän albuminsa omalle yhtiölleen The Pacific Arts Corporation Inc. Äänityksestä ja miksauksesta on vastannut Lehan Kent Tunks.

Euroopassa LP-levyjä on valmistanut ja jaellut vuonna 1977 Island Records Ltd., jonka osoite on ollut 22 St. Peter's Square, Lontoo. Julkaisuluvan on myöntänyt neworkilainen RCA Records, jonka luettelossa albumi oli alun perin tunnuksella RCA LSP-4695. Suomeen levyjä on tuonut Scandia.

LP-levyssä on avautuvat kannet. Sisäpuolella on kuva nojatuolissa istuvasta Nesmithistä neljän naisen seurassa. Nesmithillä on lukemisinaan Dee Brownin kirja *[[Haudatkaa sydämeni Wounded Kneehen|Bury My Heart at Wounded Knee]]*. Huoneentaulussa on sama teksti kuin tämän albumin nimessä. Kyseessä on vitsi, sillä tähän mennessä Nesmithillä oli ollut vain kaksi listoille päässyttä (mutta sitäkin tasokkaampaa) singleä: *[[Joanne]]* ja *[[Silver Moon]]*.

Albumi on omistettu Annalee Huffakerille.

Albuminsa saatetekstissä 'Papa Nes' kertoo, että artistina olemisen etuja on se, että hän voi aina silloin tällöin käyttää ammattitaitoaan hyväkseen kirjoittamalla itselleen tämän albumin kaltaisia viestejä. Nesmith kertoo yrittäneensä käyttää taitojaan niin, että kuulija ei tuntisi itseään ulkopuoliseksi, vaan että musiikki vaikuttaisi kuulijan tietoisuuteen. Nesmith on tehnyt musiikkiaan rehellisesti ja niin kauniiksi ja harmoniseksi kuin mahdollista.

## Arvioita

Soundi-lehden Mikko Montonen piti albumia yhtenä kauneimmista, mitä hän on kuullut. Samalla hän hämmästeli sitä, että tätä mestariteosta myytiin alun perin vain 400 kappaletta.

Zig Zag -lehden Nesmith-asiantuntija John Tobler piti  albumia miehen siihen mennessä (1975) parhaana.

## Kappaleet

Kaikki kappaleet ovat Michael Nesmithin tekemiä ja sovittamia. Julkaisija on Screen Gems-Columbia. Kappaleiden sanat on painettu LP-levyn takakanteen.

Albumin tunnetuimpia kappaleita on "Different Drum", jonka on levyttänyt myös Linda Ronstadt The Stone Poneys -yhtyeen riveissä jo vuonna 1967.

; A-puoli

# 
# 
# 
# 
# 

; B-puoli

# 
# 
# 
# 
# 

## Kokoonpano

* Michael Nesmith – kitarat, laulu
* O.J. "Red" Rhodes – pedal steel-kitara

## Lähteet

* Michael Nesmith LP *And the Hits Just Keep on Comin*' (Island Records ILPS 9439)

### Viitteet
Byrne

**Byrne** on muun muassa seuraavien henkilöiden sukunimi:

* Anthony Byrne (1930–2013), irlantilainen nyrkkeilijä 
* Brendan Byrne (1924–2018), yhdysvaltalainen demokraattipoliitikko
* Charlotte Byrne (”Charlotte Dacre” tai ”Rosa Matilda”, 1772–1825), englantilainen kirjoittaja.
* David Byrne (s. 1952), yhdysvaltalainen säveltäjä ja muusikko
* Gabriel Byrne (s. 1952), irlantilainen näyttelijä
* Gay Byrne (1934–2019), irlantilainen tv-juontaja
* Gerry Byrne (1938–2015), englantilainen jalkapalloilija
* Hugh Keays-Byrne (1947–2020), brittiläis-australialainen näyttelijä
* Jasmine Byrne (s. 1985), yhdysvaltalainen pornonäyttelijä ja malli
* John Byrne (s. 1950), englantilainen sarjakuvapiirtäjä
* Lorna Byrne (s. 1953), irlantilainen kirjailija
* Mathilda Hodgkins-Byrne (s. 1994), brittiläinen soutaja
* Michael Byrne (s. 1943), englantilainen näyttelijä
* Nicky Byrne (s. 1978), irlantilainen laulaja
* Rhonda Byrne (s. 1952), australialainen kirjailija ja tv-tuottaja
* Roger Byrne (1929–1958), englantilainen jalkapalloilija
* Rory Byrne (s. 1944), eteläafrikkalainen Formula 1 -autonsuunnittelija
* Rose Byrne (s. 1979), australialainen näyttelijä
* Scarlett Byrne (s. 1990), brittiläinen näyttelijä
* Simon Byrne (1806–1833), irlantilainen nyrkkeilijä
* Tommy Byrne (1919–2007), yhdysvaltalainen baseballpelaaja ja poliitikko
* Tommy Byrne (s. 1958), irlantilainen moottoriurheilija
Von Albedyl

**Von Albedyl** on Ruotsin ritarihuoneeseen kirjoitettu vapaaherrallinen aatelissuku numero 182. Nimellä **d'Albedyhll** tunnettu suku oli alun perin Italiasta kotoisin, mistä se muutti 1300-luvulla Liivinmaalle. Sukuun kuuluivat:

* Krister Henrik d'Albedyhll (1679-1750), Kaarle XII:n uskottu ja vuodesta 1717 ratsuväen kenraalimajuri sekä vuosina 1736-1747 Itä-Göötanmaan maaherra.
* Krister Henrik d'Albedyhll (1679-1750), diplomaatti.
* Vapaaherrallisen suvun perustaja Henric Otto Albedyl (s. 1666 Liivinmaalla) oli kansainvälinen seikkailija ja palkkasotilas, joka aloitti uransa värväytymällä musketööriksi keisarillisen armeijan palvelukseen 1683. Hän siirtyi 1685 Pohjanmaan prikaatiin ja lähetettiin Bremeniin, missä kahdessa vuodessa kohosi kapteeniksi. Albedyl palveli 1691 Sachen-Gothan prinssin joukoissa, 1692 hän siirtyi englantilaisten palkkalistoille ja seurasi joukkoja Italiaan 1694. Täältä Albedyl siirtyi Plessenburgin komendantiksi Frankeniin ja 1698 hänestä tuli ministeri Puolassa ja 1699 myös Puolan armeijan kenraalimajuri. Vuonna 1707 Albedyl palasi Ruotsin armeijan palkkalistoille (saatuaan sitä ennen takaisin valtion takavarikoiman omaisuutensa) ja 1712 hänestä tuli ratsuväen kenraalimajuri ja 1719 Riian kuvernööri. Loisteliaan uransa ansiosta, jonka aikana hän osallistui useisiin taisteluihin ja aateliskirjan mukaan jäi vangiksi monta kertaa, hänet korotettiin vapaaherraksi vuonna 1720. Von Albedyl kuoli 1738 Hampurissa. 
 

Myös von Adbedyl-suvun muut jäsenet jatkoivat kiertelevää kansainvälistä uraansa eri maiden armeijoissa. Otto von Albedyl liittyi Saksin joukkoihin ja Otto Fritz von Albedyl siirtyi Englantiin, missä hänestä tuli kuninkaan kamariherra.
## Lähteet
* 

### Viitteet
The Fabulettes

**The Fabulettes** on suomalainen naislauluyhtye, joka on esittänyt soul-vaikutteista musiikkia 1990-luvulta lähtien. Yhtyeen jäsenet ovat nykyään Mari Hatakka, Tiina Isohanni ja Saara Soisalo.

Vuonna 2011 yhtye oli mukana 5. toukokuuta Helsingin Savoy-teatterissa järjestetyssä konsertissa UMO Rytmi: Soul Night Sam Huberin ja Ronjan taustalaulajina. Konsertista kuultiin tallenne YLE Radio 1:ssä.
## Lähteet

## Aiheesta muualla

* The Fabulettes FaceBookissa Viitattu 4.11.2011.
Another Night

**Another Night** on brittiläisen Camel-yhtyeen kappale vuonna 1976 julkaistulta albumilta *[[Moonmadness]]*. Myös singlenä julkaistun kappaleen kirjoittivat kitaristi Andrew Latimer, kosketinsoittaja Peter Bardens ja rumpali Andy Ward. Kappaleen kitarariffissä on mukana pieniä hard rock -vaikutteita.

Kappaleen singleversio on huomattavasti albumiversiota lyhyempi; albumiversio kestää lähes seitsemän minuuttia, singleversion ollessa editoitu vajaaseen kolmeen ja puoleen minuuttiin. Singlen B-puolella on liveversio *Moonmadness*-albumin päätösraidasta ”Lunar Sea”. Singlen julkaisi Britanniassa Decca Records ja Yhdysvalloissa Janus Records.

*Moonmadness*-albumilla on yhtyeen jokaisen jäsenen persoonaa kuvaava kappale. ”Another Night” kuvaa basisti Doug Fergusonia. 

## Kappaleet
;A-puoli
#

;B-puoli
#

*

## Lähteet
Nankai

**Nankai** on yli miljoonan asukkaan kaupunkipiiri Tianjinin kaupungissa Kiinassa. Nankain kaupunkipiirissä on Tianjinin museo, Tianjinin radio- ja televisiotorni. Nankaissa on kaksi yliopistoa: Tianjinin yliopisto ja Nankain yliopisto.

Nankai sijaitsee Tianjinin lounaisosassa. Se on alavaa aluetta, pohjoisosat jonkun verran korkeammalla kuin eteläosat. Idässä ja pohjoisessa sitä rajaavat Haihe- ja Weijin -joet ja niitä yhdistävä kanava, Qiangzi ja Hongqi virtaavat alueen poikki pohjoisesta etelään.

Vuoden 2010 laskennassa Nankain väkiluku oli 1,018 miljoonaa, arvio vuodelle 2016 oli 1,145 miljoonaa.


Kuva:9th Building of Tianjin University.jpg|Tianjin University
Kuva:Main Building of Nankai University 2015-08-04.jpg|Nankain yliopiston päärakennus.


## Lähteet

## Aiheesta muualla
* http://www.tjnk.gov.cn/english/
Blåfjellet

**Blåfjellet** voi tarkoittaa seuraavia:

* Blåfjellet, Skandeihin kuuluva vuorenhuippu Oldedalenin laakson varrella, Strynin kunnassa, Norjassa
* Blåfjellet, Skandeihin kuuluva vuorenhuippu lähellä Geirangeria, Strandan kunnassa, Norjassa

## Katso myös

* Blåfjella-Skjækerfjellan kansallispuisto, kansallispuisto Norjassa
Christiane Legrand

**Christiane Legrand** (21. elokuuta 1930 Aix-les-Bains, Rhône-Alpes, Ranska –  1. marraskuuta 2011) oli ranskalainen jazzlaulaja, Swingle Singersin solisti.

Legrandin isä oli orkesterinjohtaja, elokuvasäveltäjä Raymond Legrand ja veli elokuvasäveltäjä Michel Legrand.

Legrand lauloi 1950-luvulla yhtyeissä Les Blue Stars ja Double Six of Paris. Hän  oli Swingle Singersin alkuperäinen soolosopraano, ja hän lauloi Madame Emeryn laulut elokuvassa *[[Cherbourgin sateenvarjot]]*, jonka musiikin on säveltänyt hänen veljensä Michel Legrand. Elokuvassa *[[Rochefortin tytöt]]* hän lauloi Judithin laulajamat laulut. Hän on tehnyt ranskankielisen dubbauksen nimiroolille elokuvassa film *[[Maija Poppanen (elokuva)|Maija Poppanen]]* (1964).

Legrand lauloi sopraanoa kappaleessa "Fires (Which Burn Brightly)" Procol Harumin vuonna 1973 ilmestyneellä albumilla *[[Grand Hotel (albumi)|Grand Hotel]]*.

## Filmografia
* *[[Maija Poppanen (elokuva)|Maija Poppanen]]*, 1964, ohjaus Robert Stevenson 
* *[[Cherbourgin sateenvarjot]]* ohjaus Jacques Demy : Madame Emery (laulu) 1964
* *[[Rochefortin tytöt]]*, 1967, ohjaus Jacques Demy : Judith (laulu)
* *[[Seikkailijat]]*, 1967, ohjaus Robert Enrico (laulu)
* *[[Aasinnahka ]]*, 1970, ohjaus  Jacques Demy : La Fée des Lilas (laulu)
* *[[Kaunotar ja hirviö (vuoden 1991 elokuva)|Kaunotar ja hirviö]]*, 1991, ohjaus Gary Trousdale ja Kirk Wise : Mme Samovar (laulu) 2. dubbaus

## Lähteet

## Aiheesta muualla
*
578 Happelia

**578 Happelia** on Marsin ja Jupiterin välisellä alueella, asteroidivyöhykkeellä eli päävyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi Max Wolf vuonna 1905. Pikkuplaneetta sai nimensä maalari Carl Happelin mukaan. Ennen kuin tämä asteroidi sai nimensä, se tunnettiin väliaikaisella tunnuksella **1905 RZ**. Happelian läpimitta on noin 69 kilometriä ja pyörähdysaika eli vuorokauden pituus sen pinnalla on noin 10,06 tuntia.

## Lähteet
*JPL Small-Body Database Browser: 578 Happelia (1905 RZ) 
*IAU Minor Planet Center: Discovery Circumstances: Numbered Minor Planets 
*ABSOLUTE MAGNITUDE (H) 
*Numbered minor planets
Hyria koulutus

**Hyria koulutus** on yhtiö, joka järjestää ammatillista koulutusta pääasiassa Hyvinkäällä ja Riihimäellä. Hyrian omistavat Hyvinkään kaupunki, Riihimäen kaupunki, Hausjärven kunta, Lopen kunta ja Hyvinkään–Riihimäen Seudun Ammattikoulutussäätiö.

Toimipisteitä Hyria koulutuksella on seitsemällä eri paikkakunnalla. Toimipisteet sijaitsevat pääsääntöisesti Hyvinkäällä ja Riihimäellä, koulutuksia järjestetään myös valtakunnallisesti. Opiskelijoita on vuosittain lähes 11&nbsp;000, joista nuoriso-opiskelijoita noin 2&nbsp;700 (Hyria ammattiopisto). Suurin osa nuoriso-opiskelijoista suorittaa ammatillista perustutkintoa. Aikuisopiskelijoina Hyriassa opiskelee vuosittain noin 3&nbsp;700 tutkintoon tähtäävässä koulutuksessa. Lyhytkoulutuksissa käy vuosittain lähes 4&nbsp;000 aikuisopiskelijaa.

Vuonna 2009 Hyrialla oli 17 toimipistettä kymmenellä paikkakunnalla. Henkilökuntaa Hyrian palveluksessa on 515, joista 474 kokoaikaisia ja 378 vakituisia (31.12.2010).

Hyrian vuoden 2010 liikevoitto oli 891&nbsp;395,36 euroa.

## Historia

Hyria koulutus aloitti toimintansa elokuussa 2009. Kolmen koulutuksenjärjestäjän toiminnot yhdistettiin ja Hyvinkään-Riihimäen alueen ammatillinen koulutus liitettiin yhden toimijan alle. Hyria koulutukseen yhdistyivät Hyvinkään kaupungin, Riihimäen ammattioppilaitoksen kuntayhtymän ja Hyvinkään-Riihimäen Ammattikoulutussäätiön oppilaitokset, jotka muodostavat yhden hallinnollisen kokonaisuuden.

Hyriaan liitetyt oppilaitokset olivat Hyvinkään ammattioppilaitos, Hyvinkään kauppaoppilaitos, Hyvinkään taidekoulu, Hyvinkään terveydenhuolto-oppilaitos, Uudenmaan maaseutuopisto, Hyvinkään-Riihimäen aikuiskoulutuskeskus, Riihimäen ammattioppilaitos ja alueen Oppisopimuskeskus.

## Lähteet

## Aiheesta muualla
*
Santa (elokuva)

**Santa** on vuonna 2014 ensi-iltansa saanut suomalais-liettualainen jouluaiheinen elokuva, jonka on käsikirjoittanut ja ohjannut Marius Ivaskevieius. Elokuvan pääosassa esiintyy Tommi Korpela.

Santaa kuvattiin Rovaniemellä kesällä 2012.

Elokuva sai ensi-iltansa Liettuassa 31. joulukuuta 2014.

## Rooleissa

## Lähteet

## Aiheesta muualla
*
Almfelt

**Almfelt** on Ruotsin ritarihuoneeseen kirjoitettu aatelissuku numero 2079. Suku on lähtöisin Almbyn kyläsrä Örebrosta, missä Peter Almqvist syntyi. Hänestä tuli Kreivi Dohnan rykmentin pastori ja hän avioitui rykmentin kapteenin Wittrockin tyttären kanssa. Vaimo oli kotoisin Holsteinista.

Suvun tunnettuja jäseniä ovat:
* Lorentz Peter Almqvist (1739-1807), joka palveli sekä Preussin (1762) että Puolan (1764) joukoissa. Palattuaan kotimaahansa Almqvist siirrettiin Suomeen kevyeen ratsuväkeen vuonna 1771. Hänet aateloitiin vuonna 1772 nimellä Almfelt. 1785 hänestä tuli Jämtlandin rykmentin eversti ja vuonna 1789 hän osallistui valtiopäiville, jossa hänet samoin kuin muut kuningas Kustaa III:n vastustajat vangittiin. Almfelt vietti tämän jälkeen kaksi vuotta Varbergin vankilalinnoituksessa.
* Johan Almqvist (1743-1801). Hän liittyi vapaaehtoisena Ruotsin armeijaan, mutta siirtyi sitten Preussin ja Puolan palvelukseen, mistä palattuaan aateloitiin nimellä Almfelt.
## Lähteet
*
*
*
### Viitteet
Linnavuori (Nokia)

**Linnavuori** on Nokian 13. kaupunginosa. Linnavuoren asuinalue on syntynyt jatkosodan aikana Linnavuorelle rakennetun lentokoneteollisuuden käyttämän työväen asuinalueeksi. Linnavuoren asukasluku vuonna 1990 oli 878 henkeä ja vuonna 2015 se oli 793.

Alueella sijaitsee muinaisjäännös nimeltä Siuron muinaislinna.

## Yrityksiä Linnavuoressa
Valtion Lentokonetehtaan Linnavuoren moottoritehdas on toiminut siellä vuodesta 1943 lähtien. Tehdas toimi alkuvaiheissaan VL Myrsky -hävittäjän kokoonpanotehtaana ja valmisti myöhemmin lentokoneiden valmistukseen tarvittuja osia, kuten moottoreita. Sotien jälkeen Linnavuoren tehdas oli mukana sotakorvauksissa toimittaen vuosina 1944-1952 kuunarilaivoihin tarkoitettuja raskaita raakaöljymootoreita yhteensä 60 kpl, veturidieselmoottoreita 100 kpl ja 450 kpl ilmakompressoreita. Nykyään dieselmoottorien valmistus on amerikkalaisomistuksessa ja nimeltään Agco Power. Kaasuturbiinien ja dieselmoottorien huoltotoiminnot ovat osa Patria-konsernia.

## Lähteet
* *Pirkanmaan lukemisto*, Pirkanmaan maakuntaliitto, 1970
* Björklund, Nils G.:*Valmet: Asetehtaiden muuntuminen kansainväliseksi suuryhtiöksi*, Helsinki: Valmet, 1990 

### Viitteet

## Kirjallisuutta
* K. V. Kaukovalta, K. Jaakkola, Aug. Sorila, *Pirkkalan historia*, Pirkkalan kunta, Pirkkala, 1934
*
Simo Routarinne

**Simo Routarinne** (s. 31. maaliskuuta 1962) on suomalainen näyttelijä, ohjaaja ja käsikirjoittaja sekä luova johtaja ja vuorovaikutusmuotoilija yrityksessä Proimpro Oy, joka tarjoaa vuorovaikutusvalmennusta ja fasilitointipalveluita yrityksille ja yhteisöille. Hän on perustajajäsen Stella Polaris -improvisaatioteatteriryhmässä. Simo Routarinne on kirjoittanut kaksi tietokirjaa: *Improvisoi!* (Tammi 2004) ja *Valta ja vuorovaikutus* (Tammi 2007) . Routarinteen merkittävin tähänastinen rooli valkokankaalla on Jyrki Koski elokuvassa *[[Kukkia ja sidontaa]]*. Routarinne on myös näytellyt *[[Sydänjää]]*-televisiosarjassa Petriä. Hän on myös ääninäytellyt Poopchevin roolin animaatioelokuvassa *[[Kärpäsenä kuuhun]]*. Routarinne on koulutukseltaan teatteritaiteen maisteri.

## Yksityiselämä
Routarinteen vaimo on Sara Routarinne, ja he asuvat Vantaan Hiekkaharjussa.

## Elokuvat

## Televisiosarjat

## Ääninäyttelijänä

## Lähteet
*http://www.imdb.com/name/nm0746122/
*https://www.elonet.fi/fi/henkilo/236769
*http://www.proimpro.fi/Sivusto/Tekij%C3%A4t.html 

### Viitteet
Eino Kellberg

**Eino Antero Kellberg** (12. elokuuta 1908 Iisalmen maalaiskunta – 31. heinäkuuta 1978 Iisalmi) oli suomalainen kauppias ja kirjailija.

Kellbergin isä oli mäkitupalainen Paavo Kellberg joka oli työmiehenä Iisalmen pappilassa ja tunsi kirjailija Juhani Ahon. Eino Kellberg työskenteli suutarina ja rautateillä kunnes hän sai kerättyä varoja oman kauppaliikkeen perustamiseen. Vaikka kaupan hoito veikin aikaa Kellberg ehti lukea myös kirjallisuutta ja hänen suosikkikirjailijoihinsa kuuluivat Aleksis Kivi, Juhani Aho, Jack London ja Pentti Haanpää.

Kellberg voitti Gummeruksen järjestämän historiallisten romaanien kirjoituskilpailun teoksellaan  *Kylä kapinan rajalla* joka kertoi omakohtaisiin kokemuksiin perustuen vuosien 1917–1918 tapahtumista Iisalmen seudulla.

Kirjailija Aarno Kellberg on Eino Kellbergin poika.

## Teoksia
* *Kylä kapinan rajalla*.    Gummerus 1973

## Lähteet
* 
*